laion/Wikipedia-Exotic huggingface dataset:
কেন্দ্রীয় গণগ্রন্থাগার

সুফিয়া কামাল জাতীয় গণগ্রন্থাগার বা কেন্দ্রীয় গণগ্রন্থাগার বাংলাদেশের সবচেয়ে বড় পাঠাগার। এই গ্রন্থাগারটি ১৯৫৩ খ্রিষ্টাব্দে প্রতিষ্ঠিত হয়। এটি ঢাকার শাহবাগে অবস্থিত। অধিকন্তু এই গ্রন্থাগারটির প্রত্যক্ষ সহযোগিতায় বাংলাদেশের বিভিন্ন স্থানে সরকারি ও বেসরকারি গ্রন্থাগার পরিচালিত হচ্ছে। মার্চ ২০০৭ সালের হিসাব অনুযায়ী এই গ্রন্থাগারে দূর্লভ ও ঐতিহাসিক মূল্যমানের প্রায় ১১৯,৭৫০ বই রয়েছে। তবে ২০১৭ সালের তথ্য অনুযায়ী তাদের সংগ্রহে প্রায় ২,০৪,৯৭৪ বই আছে। বইগুলোর বেশিরভাগের ভাষা বাংলা কিংবা ইংরেজি, তবে হিন্দি, উর্দু, আরবি ও ফারসি ভাষারও কিছু বই রয়েছে। দেশের বেশির ভাগ দৈনিক পত্রিকা ও সাময়িকীর কপি এখানকার সংগ্রহে থাকে। দৈনিকের মধ্যে উল্লেখযোগ্য হল- ইত্তেফাক, জনকন্ঠ, যুগান্তর, প্রথম আলো, সংবাদ, সমকাল, ভোরের কাগজ, আমাদের সময়, কালের কন্ঠ, ডেসটিনি, বাংলাদেশ প্রতিদিন, মানবজমিন, সকালের খবর, যায়যায়দিন, মানবকন্ঠ, আলোকিত বাংলাদেশ, দ্য ডেইলি স্টার, দি ইন্ডিপেন্ডেন্ট ইত্যাদি। এছাড়া সাপ্তাহিক চাকুরীর খবর, রোববার, সাপ্তাহিক ২০০০, সাপ্তাহিক, ক্রীড়ালোক, ক্রীড়া জগৎ, অনন্যা, দেশ, সানন্দা, নবারুণ, শিশু, উত্তরাধিকার, সরগম, নিউজ লেটার, বাংলাদেশের হৃদয় হতে, নান্দীপাঠ, কালি ও কলম, কম্পিউটার জগৎ, টইটম্বুর সাময়িকী উল্লেখযোগ্য। এখানে অনেক পুরাতন বাঁধাইকৃত পত্রিকাও পাওয়া যায়। অনুমতি সাপেক্ষে সেগুলো দেখা ও ফটোকপি করা যায়। শিশু-কিশোরদের জন্য এখানে বিশেষ সংগ্রহ ও আলাদা কক্ষ রয়েছে। সেখানে বসে বই পড়া যায়, আবার সদস্য হয়ে বই নেয়াও যায়। গ্রন্থাগারটি শুক্রবার ও সরকারি ছুটির দিন বাদে প্রতিদিনই খোলা থাকে। গ্রন্থাগারের সময়সূচি: সাধারণ পাঠকক্ষ : রবিবার থেকে বৃহস্পতিবার সকাল ৮:০০ টা থেকে রাত ৯:০০ টা পর্যন্ত। বিজ্ঞান ও রেফারেন্স পাঠ কক্ষ : শনিবার থেকে বৃহস্পতিবার সকাল ৮:০০ টা থেকে রাত ৯:০০ টা পর্যন্ত। শিশু পাঠকক্ষ : রবিবার থেকে বৃহস্পতিবার সকাল ৯:০০ টা থেকে বিকাল ৫:০০ টা পর্যন্ত। ২০০৩ সালের ২৬ জুলাই থেকে দিনরাত ২৪ ঘণ্টা খোলা রাখার নিয়ম চালু হলেও তা ২০০৪ সালের ১লা মার্চ বন্ধ হয়ে যায়। গণ গ্রন্থাগার অধিদপ্তর গণ গ্রন্থাগার ভবনের পিছনে "সংরক্ষণাগারভুক্ত অনুলিপি"। ৬ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৫।  "-সুফিয়া-কামাল-জাতীয়-গণগ্রন্থাগার-"। publiclibrary.portal.gov.bd (ইংরেজি ভাষায়)। সংগ্রহের তারিখ ২০১৮-০৭-১৩।  "সুফিয়া কামাল জাতীয় গণগ্রন্থাগার"। publiclibrary.portal.gov.bd। গণগ্রন্থাগার অধিদপ্তর। সংগ্রহের তারিখ ১৯ ফেব্রু ২০১৭।  উইকিমিডিয়া কমন্সে কেন্দ্রীয় গণগ্রন্থাগার সংক্রান্ত মিডিয়া রয়েছে। সুফিয়া কামাল জাতীয় গণগ্রন্থাগার সম্পর্কিত তথ্য
উমর খালিদ

উমর খালিদ (জন্ম:১৯৮৭) একজন মানবাধিকার কর্মী এবং সাবেক ছাত্রনেতা। তিনি জওহরলাল নেহরু বিশ্ববিদ্যালয়ের ডেমোক্রেটিক স্টুডেন্টস ইউনিয়নের নেতা ছিলেন। কাশ্মীরি নেতা আফজাল গুরু ও মকবুল ভাটের ফাঁসির দন্ডের বিরুদ্ধে জওহরলাল নেহরু বিশ্ববিদ্যালয়ে অনুষ্ঠিত বিক্ষোভ কর্মসূচীতে তিনি অংশ নিয়েছিলেন। উমর খালিদ নয়া দিল্লির জামিয়া নগরে জন্মগ্রহণ করেন। তার পিতা সৈয়দ কাশিম রাসুল ইলিয়াস ছিলেন মহারাষ্ট্রের অধিবাসী এবং তার মা ছিলেন উত্তর প্রদেশের অধিবাসী। ইলিয়াস ছাত্র জীবনে স্টুডেন্টস ইসলামিক মুভমেন্ট অব ইন্ডিয়ার সদস্য ছিলেন এবং পরবর্তীতে ওয়েলফেয়ার পার্টি অব ইন্ডিয়ার কেন্দ্রীয় সভাপতি হিসেবে দায়িত্ব পালন করেন। খালিদ কিরোড়ীমল কলেজ ও দিল্লি বিশ্ববিদ্যালয়ে ইতিহাস নিয়ে লেখাপড়া করেন। তারপর তিনি জওহরলাল নেহরু বিশ্ববিদ্যালয় থেকে ইতিহাসে স্নাতকোত্তর এবং এম.ফিল ডিগ্রি অর্জন করেন। তার এম.ফিলের বিষয় ছিল "সিংভূমের হো জনগোষ্ঠী"। "কনটেস্টিং ক্লেইমস অ্যান্ড কন্টিনজেন্সিস অফ দ্য রুল অন আদিবাসিস অফ ঝাড়খণ্ড" শিরোনামে খালিদের পিএইচ.ডি থিসিস ২০১৮ সালে জওহরলাল নেহরু বিশ্ববিদ্যালয়ে জমা দেওয়া হয়। পিএইচ.ডি শেষে ২০১৮ সালেই তিনি সোশাল সাইন্টিস্ট জার্নালে একটি গবেষণা পত্র প্রকাশ করেন। এর আগে তিনি জওহরলাল নেহেরু বিশ্ববিদ্যালয়ের সেন্টার ফর হিস্টোরিক্যাল স্টাডিজ আয়োজিত ইয়ং স্কলার'স কনফারেন্সে এই নিবন্ধটি উপস্থাপন করেছিলেন। "My name is Umar Khalid and I am a Delhi University student…"। The Indian Express (ইংরেজি ভাষায়)। ২০১৬-০২-২৮। সংগ্রহের তারিখ ২০১৮-০৮-২৯।  "Umar Khalid, My Student"। The Indian Express (ইংরেজি ভাষায়)। ২০১৬-০২-২৬। সংগ্রহের তারিখ ২০১৮-০৮-২৯।  উদ্ধৃতি ত্রুটি: <ref> ট্যাগ বৈধ নয়; :2 নামের সূত্রটির জন্য কোন লেখা প্রদান করা হয়নি "Student organisations divided over JNUSU's latest form of protest"। The Indian Express (ইংরেজি ভাষায়)। ২০১৬-১০-২১। সংগ্রহের তারিখ ২০১৮-০৮-৩০।  "10 things you should know about Umar Khalid"। India Today (ইংরেজি ভাষায়)। Ist। সংগ্রহের তারিখ ২০১৯-০৩-০৬।  Sebastian, Kritika Sharma (২০১৬-০২-২৪)। "Umar Khalid, an activist on campus"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৮-০৮-৩০।  "Umar Khalid on Decoding India"। SKEP (ইংরেজি ভাষায়)। ২০১৮-০৮-২৭। সংগ্রহের তারিখ ২০২০-০৫-০৫।  Pritha Chatterjee (ফেব্রুয়ারি ১৯, ২০১৬)। "JNU student's father: If you're branding him a traitor for my (SIMI) past"। indianexpress.com। New Delhi: Indian Express। সংগ্রহের তারিখ জুন ১২, ২০২০। Ilyas is now the national president of Welfare Party of India, which operates out of Abul Fazl Enclave in southeast Delhi.  "JNU Admin Refuses To Accept Umar Khalid's PhD Thesis Despite Court Orders"। Youth Ki Awaaz (ইংরেজি ভাষায়)। ২০১৮-০৭-২৮। সংগ্রহের তারিখ ২০১৮-০৮-২৯।  "10 things you should know about Umar Khalid"। India Today (ইংরেজি ভাষায়)। সংগ্রহের তারিখ ২০১৮-০৯-১০।  "Changing Village Authority in an Adivasi Hinterland: State, Community and Contingencies of Rule in Singhbhum, 1830–1897"। Social Scientist, JSTOR (ইংরেজি ভাষায়)। মে–জুন ২০১৮। জেস্টোর 26530805।  "A day after release, Umar Khalid presents paper at scholar conference"। The Economic Times (ইংরেজি ভাষায়)। ২০১৬-০৩-১৯। সংগ্রহের তারিখ ২০২০-০৫-০৫।
রোজা দাইনেল্লি

রোজা দাইনেলি ছিলেন একজন ইতালীয় চিকিৎসক। যিনি দ্বিতীয় বিশ্বযুদ্ধের সময় ইথিওপিয়ায় কর্মরত ছিলেন। ব্রিটিশরা যখন আফ্রিকার শিং হতে পূর্ব আফ্রিকা দখল করে এবং ইথিওপীয় সাম্রাজ্যে ফিরে যায়; তিনি ব্রিটিশ সেনাবাহিনীর বিরুদ্ধে নাশকতা অভিযানে সক্রিয়ভাবে অংশ নিয়েছিলেন। Vita di Rosa Costanza Danielli (in Italian, with her photo)
কোস্কো

কোস্কো (বাংলা উচ্চারণ: [ˈkosko]) বা কুস্কু (কেচুয়া: Qusqu, [ˈqɔsqɔ]), অন্যান্য বানান: কুস্কো, কুজকো বা কোজকো, হলো আন্দিজ পর্বতমালার উরুবাম্বা উপত্যকার (পবিত্র উপত্যকা নামেও পরিচিত) কাছে অবস্থিত দক্ষিণ-পূর্ব পেরুর একটি শহর। কোস্কো প্রদেশের মত, এটা কোস্কো অঞ্চলের রাজধানী। এটা কোস্কো নটের পূর্ব প্রান্তে অবস্থিত এবং এর উচ্চতা প্রায় ৩,৪০০ মিটারের (১১,২০০ ফুট) কাছাকাছি। ২০০৫ সালের আদমশুমারী অনুসারে এর জনসংখ্যা ৩২৯,২০৩ জন। কোস্কো ঐতিহাসিক ইনকা সাম্রাজ্যের রাজধানী ছিল এবং ইউনেস্কো ১৯৮৩ সালে একে বিশ্ব ঐতিহ্যবাহী স্থান হিসাবে ঘোষণা করে। এটা একটি প্রধান পর্যটক গন্তব্য স্থল এবং প্রতি প্রায় বছর ২০ লক্ষ পর্যটক এই শহরটি পরিদর্শন করে। এটা পেরুর সংবিধানে পেরু ঐতিহাসিক রাজধানী হিসেবে মনোনীত করা হয়। এক সময় এই শহরের আদিবাসীদের নাম ছিল "কুস্কু" (কেচুয়া ভাষা: Qusqu)। শব্দটি কেচুয়াতে ব্যবহৃত হয়, যদিও তার উৎপত্তি আইমারা ভাষায় পাওয়া গিয়েছে। আয়ার ভাইদের পৌরাণিক ভিত্তি অনুসারে, শব্দটির উৎপত্তি হয়েছে "কুস্কু ওয়াঙ্কা" ("Qusqu Wanka") বাক্যংশ থেকে যার অর্থ হল "পেঁচার পাথর"। এই লোককাহিনী অনুযায়ী, আয়ার আউকা (Ayar Auca) এক জোড়া ডানা পায় এবং ভবিষ্যত শহরের স্থান দিয়ে উড়ে এবং তার আয়ল্লু ("linage") এর জমির অধিকার চিহ্নিত করতে একটি শিলা রুপান্তরিত হয়। Perú: Población estimada al 30 de junio y tasa de crecimiento de las ciudades capitales, por departamento, 2011 y 2015। Perú: Estimaciones y proyecciones de población total por sexo de las principales ciudades, 2012–2015 (প্রতিবেদন)। Instituto Nacional de Estadística e Informática। মার্চ ২০১২। ২০১৮-১২-২৫ তারিখে মূল থেকে আর্কাইভ করা। সংগ্রহের তারিখ ২০১৫-০৬-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World Gazetteer"। ২০১৩-০৬-৩০ তারিখে মূল থেকে আর্কাইভ করা। সংগ্রহের তারিখ ২০০৯-১২-২৮।  "Constitución del Perъ de 1993"। Pdba.georgetown.edu। সংগ্রহের তারিখ ২২ জুলাই ২০০৯।  Cerrón-Palomino, Rodolfo (২০০৭)। "Cuzco: La piedra donde se posó la lechuza. Historia de un nombre."। Andina। Lima। 44: 143–174। আইএসএসএন 0259-9600।  উইকিমিডিয়া কমন্সে কোস্কো সংক্রান্ত মিডিয়া রয়েছে। উইকিভ্রমণ থেকে কোস্কো ভ্রমণ নির্দেশিকা পড়ুন। Cusco official website টেমপ্লেট:সংস্কৃতির আমেরিকান রাজধানী
হরিপুর ইউনিয়ন, পবা

হরিপুর ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন। এই ইউনিয়ন পরিষদটি রাজশাহী জেলার পবা উপজেলার শেষ প্রান্তে অবস্থিত। হরিপুর ইউনিয়নের আয়তন ৩৭.৭৫ বর্গমাইল। হরিপুর ইউনিয়নের পূর্বে রাজশাহী সিটি কর্পোরেশন অবস্থিত। পশ্চিম দিকে দেওপাড়া ইউনিয়ন। এখানে গ্রামের সংখ্যা ২৪ টি, মৌজার সংখ্যা ১৭ টি এবং হাট/বাজার সংখ্যা ০১ টি। ১ নং ওয়ার্ড- চরমাঝারদিয়াড়, চরনবিনগর, ২ নং ওয়ার্ড-বশড়ী, হাড়ুপুর, হাড়ুপুর বাগানপাড়া ৩ নং ওয়ার্ড -নবগঙ্গা ৪ নং ওয়ার্ড-সোনাইকান্দি, জাংঘালপাড়া ৫ নং ওয়ার্ড- বেড়পাড়া, দবিরমোল্লাপাড়া, দরগাপাড়া, ৬ নং ওয়ার্ড- হরিপুর, হরিপুর বনপাড়া, হরিপুর ভাটাপাড়া, হরিপুর কলোনী পাড়া, হরিপুর নলপুকুর ৭ নং ওয়ার্ড- টেংরামারী, হলদিবোনা, নতুন কসবা, গোপালপুর ৮ নং ওয়ার্ড-খোলাবোনা, আন্ধারকোঠা, কসবা ৯ নং ওয়ার্ড-গহমাবোনা, আালিমগঞ্জ (১) লোকসংখ্যাঃ-                       মহিলা ১৭১৯৬ জন পুরুষ  ১৮১৩৭ জন মোট = ৩৫৩৩৩ জন (২)ভোটার  সংখ্যাঃ-       মহিলা  ৮৩২০ জন       পুরুষ  ৮৩৩৩  জন      মোট = ১৬৬৫৩  জন হরিপুর ইউনিয়নের সাক্ষরতার হার হচ্ছে ৩৭%। শিক্ষার প্রতিষ্ঠানের মধ্যে কলেজঃ ০১ টি, উচ্চ বিদ্যালয়ঃ ০২টি, মাদ্রাসা- ০১টি, সরকারী প্রাথমিক বিদ্যালয় ০৬টি এবং বে-সরকারী রেজিঃ প্রাঃ বিদ্যালয় আছে ০৫টি। অত্র ইউনিয়নের জনগণ কৃষির উপর নির্ভরশীল। হরিপুর ইউনিয়নে একটি খাল রয়েছে। এটি হরিপুর ইউনিয়নের টেংরামারি গ্রাম থেকে দামকুড়া ইউনিয়নের কিছু অংশ জুড়ে প্রবাহিত হয়েছে। পদ্মা নদীর উপচে পড়া পানি এ খাল দিয়ে প্রবাহিত হয়ে থাকে। খাল টির আনুমানিক দৈর্ঘ্য ৭.০০ কি:মি:। এ খাল টিতে প্রায় সারা বছরই পানি পাওয়া যায়। এ খালে বিভিন্ন প্রজাতীর মাছ উৎপাদন হয় এবং কৃষকেরা খালের পানি সেচ কাজে ব্যবহার করে কৃষিজাত ফসল উৎপাদনে উন্নতি সাধন করে। অত্র ইউনিয়নের পাশ দিয়ে পদ্মা নদী প্রবাহীত। "এক নজরে ইউনিয়ন পরিষদ"। horipurup.rajshahi.gov.bd। সংগ্রহের তারিখ ২০২৩-০৮-১৯।
গলি থেকে রাজপথ

গলি থেকে রাজপথ হল একটি জনপ্রিয় বাংলা চলচ্চিত্র যা পরিচালনা করেন প্রফুল্ল চক্রবর্তী। এই চলচ্চিত্রটি ১৭ জুলাই ১৯৫৯ সালে এশিয়ান ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাসগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, তুলসী চক্রবর্তী,ছবি বিশ্বাস। উত্তম কুমার ছবি বিশ্বাস তুলসী চক্রবর্তী সাবিত্রী চট্টোপাধ্যায় নৃপতি চট্টোপাধ্যায় সুশীল চক্রবর্তী ধীরাজ দাস ছায়া দেবী নীভানানি দেবী অনুপ কুমার বিকাশ রায় জহর রায় শৈলেন মুখার্জি পরিতোষ রায় লিলি সাহা হেলেন দুর্গা দে মানিক দত্ত "Gali Theke Rajpath (1959)"। Indiancine.ma। সংগ্রহের তারিখ ২০২০-০৯-২২।  "Gali Theke Rajpath on Moviebuff.com"। Moviebuff.com। সংগ্রহের তারিখ ২০২০-০৯-২২।  "Gali Theke Rajpath | Full Length Bengali Movie - Movies on Google Play"। play.google.com (ইংরেজি ভাষায়)। সংগ্রহের তারিখ ২০২০-০৯-২২।  "Gali Theke Rajpath (1959) – Uttam Kumar – Sabitri Chatterjee Classic -Watch the Bengali Movie Online – Calcutta Tube" (ইংরেজি ভাষায়)। সংগ্রহের তারিখ ২০২০-০৯-২২।  ইন্টারনেট মুভি ডেটাবেজে গলি থেকে রাজপথ (ইংরেজি)
পেগি অ্যাশক্রফ্‌ট

ডেম পেগি অ্যাশক্রফ্‌ট (ইংরেজি: Dame Peggy Ashcroft), ডিবিই (জন্ম: ২২ ডিসেম্বর, ১৯০৭ – ১৪ জুন, ১৯৯১) একজন নাইট উপাধি প্রাপ্ত ইংরেজ অভিনেত্রী। তার জন্ম হয়েছিলো ইংল্যান্ডের ক্রয়ডনে এবং জন্মনাম ছিলো এডিথ মার্গারেট এমিলি অ্যাশক্রফ্‌ট। অ্যাশক্রফ্‌ট পড়াশোনা শুরু করেন উডওয়ার্ড স্কুলে, পরবর্তীতে তিনি পড়েন ক্রয়ডন, এবং সেন্টাল স্কুল অফ স্পিচ অ্যান্ড ড্রামা-তে। প্রথম থেকেই তিনি একজন দক্ষতাসম্পন্ন অভিনেত্রী ছিলেন। ১৯২৯ সালে জিউ সাস চলচ্চিত্রে অভিনয়ের মাধ্যমে তিনি প্রথম আলোচনায় আসেন। তিনি তিনবার বিয়ে করেছেন। প্রথমবার রুপার্ট হার্ট ডেভিসের সাথে (১৯২৯-১৯৩৩), এরপর থিওডোর কমিসারজেভস্কির সাথে (১৯৩৪)। সর্বশেষ তিনি বিয়ে করেন জেরেমি হাটচিনসনকে (১৯৪০-১৯৬৫)। তৃতীয় স্বামীর ঘরে অ্যাশক্রফ্‌টের তিন সন্তান আছে। ফরাসি সঙ্গীতশিল্পী এমিলি লুইজু তার নাতনী। ১৯৯১ সালে লন্ডনে স্ট্রোকজনিত কারণে পেগি অ্যাশক্রফ্‌ট মৃত্যুবরণ করেন। মৃত্যুকালে তার বয়স হয়েছিলো ৮৩ বছর। Ian Herbert, সম্পাদক (১৯৮১)। "ASHCROFT, Dame Peggy"। Who's Who in the Theatre। 1। Gale Research Company। পৃষ্ঠা 24–26। ISSN 0083-9833।  উইকিমিডিয়া কমন্সে পেগি অ্যাশক্রফ্‌ট সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে পেগি অ্যাশক্রফ্‌ট (ইংরেজি) ইন্টারনেট মুভি ডেটাবেজে পেগি অ্যাশক্রফ্‌ট (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে পেগি অ্যাশক্রফ্‌ট
ইনল্যান্ড টাইপ্যান

ইনল্যান্ড টাইপ্যান (ইংরেজি: Inland Taipan) (বৈজ্ঞানিক নাম: Oxyuranus microlepidotus), যা স্মল স্কেলড স্নেক (Small Scaled Snake) বা ফিয়ারস স্নেক (Fierce Snake) নামেও পরিচিত। এটির বাসস্থান অস্ট্রেলিয়ায়, এবং এটি ভূমিতে এখন পর্যন্ত প্রাপ্ত পৃথিবীর সবচেয়ে বিষধর সাপ। এটি মূলত এলাপিডি পরিবারভুক্ত টাইপ্যান গণের একটি প্রজাতি। যদিও এটি অত্যন্ত বিষধর, তারপরেও আচার-আচরণের দিক থেকে এটি যথেষ্ট শান্ত এবং লুকিয়ে থাকতে পছন্দ করে। বিপদে পড়লে প্রথমত পালানোর চেষ্টা করে। শুধুমাত্র তখনই এটি দংশন করে যখন নিজেকে হুমকির সম্মুখীন মনে করে। ইনল্যান্ড টাইপ্যানের ত্বক গাঢ় রং বিশিষ্ট। এটি গাঢ় বাদামী কালো আবহ থেকে জলপাই-সবুজ বাদামী রং পর্যন্ত হতে পারে। এটির পেছনভাগ এবং লেজ সাধারণত ধূসর রংয়ের এবং বাদামী শেড বিশিষ্ট, কিছু কিছু ক্ষেত্রে কালো রংয়ের শেডও দেখা যায়। ইনল্যান্ড টাইপ্যানের গড় দৈর্ঘ্য প্রায় ১.৮ মিটার (৫.৯ ফু)। এবং সর্বোচ্চ তা ২.৫ মিটার (৮.২ ফু) পর্যন্ত হতে পারে। ইনল্যান্ড টাইপ্যানের মূল বাসস্থান হচ্ছে অস্ট্রেলিয়ার মধ্যভাগের শুষ্ক ও অনুর্বর অঞ্চলে, সেখান থেকে উত্তর টেরিটরির দক্ষিণ পশ্চিমাঞ্চল পর্যন্ত, এবং পশ্চিম কুইন্সল্যান্ডে। এছাড়া আয়ার হ্রদের উত্তরে, মারি নদীর পশ্চিম প্রান্ত, এবং ডার্লিং ও মারাম্‌বিজি নদীর অববাহিকায় এই সাপের বিস্তৃতি লক্ষ্য করা যায়। শুস্ক অঞ্চলে এই সাপ ব্যাপক ভাবে দেখতে পাওয়া যায়। ইনল্যান্ড টাইপ্যান মূলত একটি গর্তবাসী সাপ। এর মূল খাদ্যতালিকায় আছে ছোট রোডেন্ট, যেমন: ইঁদুর ও নেংটি ইঁদুর ইত্যাদি। এই সাপ মূলত রোডেন্ট, ইঁদুর, এবং পাখি খেয়ে জীবন নির্বাহ করে। এটি শিকারে সময় চুপচাপ থেকে একটিমাত্র দংশনের মাধ্যমে শিকারকে ধরাশায়ী করে এবং নিরাপদে শিকার ভক্ষণের জন্য শিকারকৃত প্রাণীর মৃত্যুর আগ পর্যন্ত অপেক্ষা করে। ডিম পাড়ার সময় হলে ইনল্যান্ড টাইপ্যান একসাথে ১২-২৪টা ডিম পাড়ে। দুই মাস পর ডিম থেকে বাচ্চা ফুটে বেরোয়। সচারচর কোনো প্রাণীর পরিত্যাক্ত বসবাসের স্থানে এই সাপ ডিম পাড়ে। অন্যান্য অনেক প্রাণীর মতোই এদের প্রজননের হার নির্ভর করে খাবারের সহজপ্রাপ্যতার ওপর। খাবারের কম লভ্য হলে এর প্রজনন হার কমে যায়। "Fierce Snake"। IUCN Red List। ১৩ জুন ২০১৭। সংগ্রহের তারিখ ৫ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fohlman, J. (১৯৭৯)। "Comparison of two highly toxic Australian snake venoms: The taipan (Oxyuranus s. scutellatus) and the fierce snake (Parademansia microlepidotus)"। Toxicon। 17 (2): 170–2। ডিওআই:10.1016/0041-0101(79)90296-4। পিএমআইডি 442105। উদ্ধৃতি টেমপ্লেট ইংরেজি প্যারামিটার ব্যবহার করেছে (link) LD50 Values for snake venom, 1999 www.manbir-online.com "Our Animals - Reptiles - Venomous Snakes - Fierce Snake"। Australia Zoo। ২০০৯-১০-১৫ তারিখে মূল থেকে আর্কাইভ করা। সংগ্রহের তারিখ ২০০৯-০৫-২১।  "Fierce Snake (Inland Taipan)"। Australian Reptile Park। ২০০৯-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৯-১১-০৭।  Australian Reptile Park, Fierce Snake Fact File Australia Zoo Fierce Snake Fact File
চট্টগ্রাম কলোনি

চট্টগ্রাম কলোনী ( উর্দু: چٹاگونگ کالونی‎‎ পাকিস্তানের সিন্ধু, করাচির সিটি টাউনের অন্যতম একটি অঞ্চল । চিটাগাং কলোনি এমন একটি পাড়া যার জনসংখ্যা বেশিরভাগ জাতিগত বাঙালি নিয়ে গঠিত। কলোনির মধ্য দিয়ে যখন কেউ হাঁটবে তখন দেখতে পাবেন রঙিন বাঙালি সাইনবোর্ড, ভাসানী ক্যাপ, লুঙ্গি এবং কুর্তা। চট্টগ্রাম কলোনির একটি বাজার রয়েছে, যা ঢাকার কাপড়ের কেন্দ্র হিসাবে পাকিস্তান জুড়ে বিখ্যাত ছিল। এটি স্থানীয় বাংলা ভাষার সংবাদপত্র দৈনিক কওমি বাঁধনের সদর দফতরও ছিল। পাকিস্তানে বাঙালিরা "Falling back"। Daily Times। ৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০১০-০৩-০২।  "Homeless In Karachi"। Outlook। সংগ্রহের তারিখ ২০১০-০৩-০২।  করাচি ওয়েবসাইট স্থানীয় সরকার সিন্ধু ।
গোঘাট

গোঘাট হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ১ সমষ্টি উন্নয়ন ব্লকের একটি গ্রাম। গ্রামটি গোঘাট থানা এলাকার অন্তর্ভুক্ত। গোঘাট গ্রামটির অক্ষাংশ ও দ্রাঘিমাংশ যথাক্রমে ২২°৫৩′১৬″ উত্তর ৮৭°৪২′৭″ পূর্ব﻿ / ﻿২২.৮৮৭৭৮° উত্তর ৮৭.৭০১৯৪° পূর্ব﻿ / 22.88778; 87.70194। ২০১১ সালের জনগণনার তথ্য অনুযায়ী, গোঘাটের মোট জনসংখ্যা ৫,৪৯৫। এর মধ্যে ২,৭৯৮ জন (৫১ শতাংশ) পুরুষ এবং ২,৬৯৯ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৫৮০। গোঘাটে মোট সাক্ষর জনসংখ্যা ৪,১৩৫ (অন্যূন ছয় বছর বয়সীদের মধ্যে ৮৪.১৩ শতাংশ)। গোঘাট ১ ও গোঘাট ২ সমষ্টি উন্নয়ন ব্লক দু’টি গোঘাট থানার এক্তিয়ারভুক্ত। গোঘাট ১ সমষ্টি উন্নয়ন ব্লকের সদর দফতর গোঘাটে অবস্থিত। ইএমইউ পরিষেবা পূর্বে হাওড়া থেকে আরামবাগ পর্যন্ত চালু হলেও পরে শেওড়াফুলি-বিষ্ণুপুর ব্রাঞ্চ লাইনের তারকেশ্বর-বিষ্ণুপুর সম্প্রসারিত অংশের বিদ্যুতায়িত ব্রডগেজ তারকেশ্বর-গোঘাট সেক্টরের কাজ সম্পূর্ণ হওয়ার পর এই পরিষেবা গোঘাট রেল স্টেশন অবধি সম্প্রসারিত হয়। "Goghat Police Station"। Hooghly district। Wikimapia। সংগ্রহের তারিখ ১০ জুন ২০১৬।  "C.D. Block Wise Primary Census Abstract Data(PCA)"। 2011 census: West Bengal – District-wise CD Blocks। Registrar General and Census Commissioner, India। সংগ্রহের তারিখ ১০ জুন ২০১৬।  "District Statistical Handbook 2014 Hooghly"। Tables 2.1, 2.2। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৮।  "Hooghly District Police"। West Bengal Police। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২০ জুন ২০১৭।  "District Census Handbook: Hugli, Series-20, Part XIIA" (পিডিএফ)। Map of Hooghly district with CD Block HQs and Police Stations (on the fifth page)। Directorate of Census Operations, West Bengal, 2011। সংগ্রহের তারিখ ২০ জুন ২০১৭।  "37365 Howrah Goghat Local"। indiarailinfo। সংগ্রহের তারিখ ৬ সেপ্টেম্বর ২০১৬।
বাঙাল

বাঙাল শব্দটি অখণ্ড বাংলার পূর্ব প্রান্তের বাঙালিদের বর্ণনার জন্য ব্যবহৃত হয়, যাদের ঘটিদের তুলনায় কিছুটা আলাদা বাংলা উচ্চারণ দ্বারা চিহ্নিত করা হয়। সাধারণত এটি ধারণা করা হয় যে হুগলি নদীর পূর্ব থেকে ব্রহ্মপুত্র-পদ্মা নদী হল অখণ্ড বাংলার এলাকা। ব্রহ্মপুত্র-পদ্মা নদীর পূর্বের অঞ্চলগুলি ঐতিহ্যগতভাবে বাঙালদের আদিভূমি হিসাবে ধারণ করা হয়। যথাযথ সংজ্ঞা অনুসারে, বাঙালরা হলেন সেই লোকেরা যাদের পূর্ব পুরুষরা পূর্ববঙ্গের মাটির সাথে সম্পৃক্ত। ১৯০৫ সালে প্রথম অখন্ড বাংলাকে "বঙ্গ" ও "পূর্ববঙ্গ ও আসাম" এই দুই ভাগে ভাগ করা হয়। ১৯১১ সালে আবার দুই বঙ্গকে এক করে দেয়া হয়। ১৯৪৭ সালে ভারত বিভাগের সময় পূর্ববঙ্গ থেকে কিছু লোক প্রধানত হিন্দুরা পশ্চিমবঙ্গে চলে আসেন। পশ্চিমবঙ্গের আদি জনগোষ্ঠী এই শরণার্থীদেরই মাঝে মাঝে বাঙাল বলে অভিহিত করত। এই হিসাবে, ঘটি ও বাঙাল শব্দটি পশ্চিমবঙ্গে বেশিরভাগ ক্ষেত্রে ব্যবহৃত হয়। যদিও বাংলাদেশে, পশ্চিমবঙ্গ থেকে আগত অভিবাসীদের তুলনামূলক বেশি সংখ্যক অঞ্চল ছাড়া এই শব্দের ব্যবহার বিরল। আধুনিক যুগে, উচ্চ বর্ণের বাঙালি হিন্দুদের মধ্যে, "বাঙাল" এবং "ঘটি" সামাজিক উপ-গোষ্ঠী হিসাবে ব্যবহৃত হয়। দেশ বিভাগের সময় যাদের পরিবার পূর্ববঙ্গ থেকে এসেছিল তারা হল বাঙাল এবং যাদের পরিবার সেই সময় পশ্চিমবঙ্গে অবস্থান করছিলেন তারা হলেন ঘটি। একইভাবে, ১৯৪৭ সালে ভারতের স্বাধীনতার আগে পশ্চিমবঙ্গ থেকে পূর্ববঙ্গে আগত লোকেরা ঘটি নামেও পরিচিত, যেহেতু তারা স্বাধীনতার সময় ভারতের পশ্চিমবঙ্গে অবস্থান করছিল। এখানে ব্যবহৃত শব্দটির প্রকৃত ভূগোলের সাথে খুব কম সম্পর্ক রয়েছে। যেহেতু এই গোষ্ঠীর বেশিরভাগ সদস্যই এখন ভারতে বাস করছেন। ঐতিহাসিকভাবে, তাদের বর্ণের মধ্যে বিবাহ করার পাশাপাশি, এই গোষ্ঠীর লোকেরাও বাঙাল বা ঘটি যাই হোক না কেন, এই গোষ্ঠীর মধ্যেই বিবাহ পছন্দ করত। ইস্টবেঙ্গল (বাঙালদের) এবং মোহনবাগান (ঘটিদের) এই দুটি ফুটবল ক্লাবকে তাদের নিজ নিজ সমর্থনের মাধ্যমে বাঙাল এবং ঘটিরা তাদের সাংস্কৃতিক প্রতিদ্বন্দ্বিতা বজায় রেখেছে। এছাড়াও তারা স্ব স্ব রান্না এবং বিশেষত নদী-ভিত্তিক স্বাদযুক্ত খাবারের আধিপত্যের দাবির মাধ্যমে প্রতিদ্বন্দ্বিতাও লালন করে। যথা: চিংড়ি ঘটিদের জন্য এবং ইলিশ বাঙালদের জন্য। বৃহত্তর বাঙালি সমাজে বাঙাল এবং ঘটিদের মধ্যে কিছু সামাজিক পার্থক্য পরিলক্ষিত হয়। বিভাজনটা নদীর হিসেবে, সীমান্ত নয়। ঘটি = পদ্মার পশ্চিম পাড়ের মানুষ, এবং তার মধ্যে খুলনা, যশোর ও আছে। বাঙাল = পদ্মার পূর্ব পাড়ের মানুষ, তবে তার মধ্যে বরিশাল ও ফরিদপুর ও আছে। ঘটিরা দীপাবলির দিন লক্ষ্মী পুজো করে আর বাঙালরা কালী পুজো করে। বাঙালরা সাধারণত খাবারে ঝাল পছন্দ করে আর বিপরীতে ঘটিরা খাবারে মিষ্টি বেশি পছন্দ করে। বঙ্গালী উপভাষা ভারত বিভাগ বঙ্গভঙ্গ (১৯৪৭) "East Bengal Vs Mohun Bagan: The 'Ghoti' – 'Bangal' Rivalry"। News18 (ইংরেজি ভাষায়)। ৩ ফেব্রুয়ারি ২০১৮। ৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ghoshal, Somak (২০২০-০২-১৫)। "The 'ghoti' versus 'bangal' rivalry in Bengali cinema"। mint (ইংরেজি ভাষায়)। সংগ্রহের তারিখ ২০২১-০১-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভূসংস্থান

ভূমিভাগের উপরিস্থলের আকার এবং বৈশিষ্ট বিষয়ক চর্চাকে ভূসংস্থান বলা হয়। কোনো একটি স্থানের ভূসংস্থান বলতে, সেই স্থানটির ভূত্বকের গঠন, অন্যান্য বৈশিষ্ট বা তাদের বর্ণনা (বিশেষত মানচিত্রে চিত্রায়ণ যেভাবে হয়েছে) বোঝায়। ভূসংস্থান হচ্ছে ভূবিজ্ঞান ও গ্রহসম্পর্কীয় বিজ্ঞানের একটি শাখা, যেখানে সাধারণভাবে সব ধরনের স্থানীয় বিষয় নিয়ে চর্চা হয়। এই চর্চাতে যেমন ভূমি গঠন বিষয়টি থাকে, তেমন সংশ্লিষ্ট অঞ্চলের প্রকৃতি বা মনুষ্যসৃষ্ট নির্মাণ, এমনকি সেই অঞ্চলের ইতিহাস বা সংস্কৃতি, সব কিছুই এই শাখার চর্চার অন্তর্ভুক্ত। কিন্তু মার্কিন যুক্তরাষ্ট্রে, ভূসংস্থান মানচিত্রে শুধুমাত্র উচ্চতার রেখাচিত্রই দেখানো হয়, অর্থাৎ সেখানে "ভূসংস্থান" বলতে শুধুমাত্র ভূতাত্বিক গঠনকেই বোঝায়। সংক্ষিপ্ত অর্থে টোগোগ্রাফিটিতে ত্রাণ বা ভূখণ্ডের রেকর্ডিং, পৃষ্ঠের ত্রিমাত্রিক গুণমান এবং নির্দিষ্ট ভূমিগুলির সনাক্তকরণ জড়িত। এটি জিওমোরফোমেট্রি নামেও পরিচিত। আধুনিক ব্যবহারে, এর মধ্যে ডিজিটাল ফর্ম (ডিইএম) এর উত্থানের ডেটা উৎপন্ন হয়। এটি প্রায়শই কনট্যুর লাইন, হাইপোসোমেট্রিক টিন্টস এবং ত্রাণ ছায়া সহ বিভিন্ন কৌশল দ্বারা মানচিত্রে ল্যান্ডফর্মের গ্রাফিক উপস্থাপনা অন্তর্ভুক্ত বলে মনে করা হয়। মানচিত্রাঙ্কনবিদ্যা What is topography? – Center for Geographic Information Definition from WordNet Search – princeton.edu Definition from Federal Citizen Information Center – pueblo.gsa.gov
আব্দুল্লাহ আল মাহমুদ

আব্দুল্লাহ আল মাহমুদ (১৯০০–১৩ জুন ১৯৭৫) বাংলাদেশের সিরাজগঞ্জের রাজনীতিবিদ ও আইনজীবী যিনি তৎকালীন বৃটিশ পার্লামেন্টের সদস্য (এমএসএ) ও তৎকালীন পাকিস্তান কেন্দ্রীয় সরকারের মন্ত্রী হিসেবে দায়িত্ব পালন করেন। আব্দুল্লাহ আল মাহমুদ ১৯০০ সালে সিরাজগঞ্জের শিয়ালকোল ইউনিয়নের কয়েলগাঁতী গ্রামে জন্মগ্রহণ করেন। তার পিতা দেরাজউদ্দিন তালুকদার ছিলেন। তিনি ১৯১৫ সালে এন্ট্রান্স পাশ করে রংপুরের কারমাইকেল কলেজ থেকে ১৯১৮ সালে আইএ পাশ করে কোলকাতা ইসলামিয়া কলেজ থেকে ১৯২০ সালে বিএ ডিগ্রী অর্জন করেন। ১৯২২ সালে কোলকাতা বিশ্ববিদ্যালয় থেকে আরবীতে এমএ এবং আইন বিষয়ে বিএল ডিগ্রী অর্জন করেন। আব্দুল্লাহ আল মাহমুদ ব্রিটিশ সাম্রাজ্যবাদ অধ্যুষিত ভারতের মুসলিম স্বার্থরক্ষার আন্দোলনে সক্রিয় ভূমিকা পালন করেন। ১৯২৪ সালে তিনি সিরাজগঞ্জে আইন পেশা শুরু করেন। ১৯৩৭ সালে বেঙ্গল লেজিসলেটিভ এসেম্বলীর মেম্বার (এমএলএ) নির্বাচিত হয়ে পার্লামেন্টের সেক্রেটারী নিযুক্ত হন তিনি। অসহযোগ আন্দোলনের ডাকে সাড়া দিয়ে তিনি বৃটিশ প্রদত্ত ‘খান বাহাদুর’ উপাধি প্রত্যাখান করেন। তিনি লখ্নৌতে মুসলিমলীগ কার্যনির্বাহী কমিটির সভায় বাংলা প্রদেশ থেকে নির্বাচিত একমাত্র সদস্য ছিলেন। ২৩ মার্চ ১৯৪০ সালে লাহোর অধিবেশনে শেরে বাংলা আবুল কাশেম ফজলুল হক মুসলীম রাষ্ট্র প্রতিষ্টার দাবি উত্থাপন করেন। লাহরের সেই ঐতিহাসিক সম্মেলনে সিরাজগঞ্জ থেকে প্রতিনিধিত্ব করেন তিনি। ১৯৪২ সালে তিনি সর্বভারতীয় মুসলিম লীগ সম্মেলনের আহ্বায়ক নিযুক্ত হন। ১৯৪৫ সালে তিনি প্রথম ভারতীয় নেতা হিসাবে ইমপেরিয়্যাল জুট কমিটির চেয়ারম্যান নিযুক্ত হয়েছিলেন যার সদর দপ্তর ছিলো লন্ডনে। ১৯৪৮ সালে তিনি পাকিস্তান কেন্দ্রীয় আইন পরিষদের সদস্য নির্বাচিত হয়ে জয়েন্ট চিফ হুইপ নিযুক্ত হন এবং কোলকাতায় পাকিস্তানের ডেপুটি হাই কমিশনার হিসেবে দায়িত্ব গ্রহণ করে ১৯৫২ সাল পর্যন্ত দায়িত্ব পালন করেন। ১৯৬২ ও ১৯৬৫ সালে তিনি পাকিস্তান জাতীয় পরিষদের সদস্য নির্বাচিত হন। ১৯৬৩ সালে পাকিস্তান কেন্দ্রীয় সরকারের শিল্প ও প্রাকৃতিক সম্পদমন্ত্রী নিযুক্ত হয়ে ১৯৬৫ সাল পর্যন্ত দায়িত্ব পালন করেন। তিনি সিরাজগঞ্জ পৌরসভার চেয়ারম্যান ও পাবনা জেলা পরিষদের চেয়ারম্যান ছিলেন। ১৯৬৯ সাল থেকে তিনি বার্ধক্যজনিত কারণে সক্রিয় রাজনীতি থেকে দূরে চলে যান। আব্দুল্লাহ আল মাহমুদের বড় ছেলে বিএনপির স্থায়ী কমিটির সদস্য, সিরাজগঞ্জ জেলা পরিষদের সাবেক চেয়ারম্যান, সাবেক সংসদ সদস্য ও সাবেক বিদ্যুৎ প্রতিমন্ত্রী ইকবাল হাসান মাহমুদ টুকু। তার জামাতা এম এম মতিন উপ-প্রধানমন্ত্রী, মন্ত্রী ও সংসদ সদস্য ছিলেন। ছোট ছেলে সিরাজগঞ্জ পৌরসভার সাবেক চেয়ারম্যান মঞ্জুর হাসান মাহমুদ খুশী। তার মেয়ে তাসমিনা মাহমুদ সেবা চিকিৎসক ছিলেন। আব্দুল্লাহ আল মাহমুদ ১৩ জুন ১৯৭৫ সালে মৃত্যুবরণ করেন। "এক নজরে সিরাজগঞ্জ পৌরসভা"। বাংলাদেশ জাতীয় তথ্য বাতায়ন। ২১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০২০।  সিরাজগঞ্জ, জেলা প্রতিনিধি (১৩ জুন ২০২০)। "কাকতালীয়ভাবে একই তারিখে সিরাজগঞ্জের তিন মন্ত্রীর মৃত্যু"। জাগো নিউজ। ২১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০২০।  ডিস্ট্রিক্ট করেসপন্ডেন্ট, স্বপন চন্দ্র দাস (১৩ জুন ২০২০)। "সিরাজগঞ্জের তিন নক্ষত্রের চলে যাওয়ার তারিখ একই"। বাংলানিউজটোয়েন্টিফোর.কম। ২১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০২০।  সিরাজগঞ্জ প্রতিনিধি (৯ সেপ্টেম্বর ২০১৭)। "সাবেক উপ-প্রধানমন্ত্রী ডা. এম এ মতিনের সহধর্মিনী আর নেই"। দৈনিক কালের কণ্ঠ। ২১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০২০।